'மலையினை எடுத்த தோளும், மதமலை திளைத்த மார்பும், தலை ஒரு பத்தும் சிந்தி, தம்பிதன் தோளும் தாளும் கொலை தொழில் அரக்கர் ஆயோர் குலத்தொடும் நிலத்து வீழ, சிலையினை வளைவித்து, ஐயன் தேவர்கள் இடுக்கண் தீர்ந்தான்	102-53 'இலக்குவன் பகழி ஒன்றால் இந்திரசித்து என்று ஓதும் விலக்க அரு வலத்தினானும் இளைஞரும் கிளையும் வீழ்ந்தார்; மலக்கம் உண்டு உழலும் தேவர் மலர் மழை தூவி ஆர்த்து, அன்று உலக்குநர் குழுக்கள் தோறும் உடற் குறை ஆடல் கண்டார்.	102-54